Diari Oficial de la Generalitat Valenciana


Sumari del DOGV 9858, del 28-05-2024 (2024/4852)

RESOLUCIÓ de 23 de maig de 2024, de la Conselleria d'Educació, Universitats i Ocupació, per la qual s'establixen assignacions econòmiques extraordinàries a centres docents públics titularitat de la Generalitat, del programa d'avaluació i acreditació de competències professionals en la seua modalitat permanent dins del Pla de recuperació, transformació i resiliència finançat per la Unió Europea - NextGenerationEU.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9858

Data del DOGV
:   28-05-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/4852


Data del document
:   23-05-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació
    * personal docent

RESOLUCIÓ de 23 de maig de 2024, de la Conselleria d'Educació, Universitats i Ocupació, per la qual s'establixen assignacions econòmiques extraordinàries a centres docents públics titularitat de la Generalitat, del programa d'avaluació i acreditació de competències professionals en la seua modalitat permanent dins del Pla de recuperació, transformació i resiliència finançat per la Unió Europea - NextGenerationEU. [2024/4852]  
  
Per la Resolució de 21 de juliol de 2021, de la Secretaria Autonòmica d'Educació i Formació Professional (DOGV 9136, 27.07.2021), es convoca un procediment obert de manera permanent, per a l'avaluació i l'acreditació de la totalitat de les unitats de competència professional incloses en l'oferta disponible de Formació Professional en la Comunitat Valenciana vinculada al Catàleg nacional de les qualificacions professionals, que hagen sigut adquirides mitjançant l'experiència laboral o amb vies no formals de formació.  
Este procediment de reconeixement de la competència professional adquirida per experiència laboral i formació no formal està finançat pel Ministeri d'Educació, Formació Professional i Esports i la Unió Europea mitjançant el pla de recuperació NextGenerationEU, amb càrrec als fons del Programa de cooperació extraordinari per a actuacions del Pla de formació professional per al creixement econòmic i social i l'ocupabilitat, del Ministeri d'Educació, Formació Professional i Esports, actuacions descrites en el Mecanisme de recuperació i resiliència.  
  
Així mateix, mitjançant la Resolució d'11 de juliol de 2022, de la Secretaria General de Formació Professional, es va publicar l'Acord de la Conferència Sectorial d'Educació del 17 de maig de 2022, pel qual es va aprovar la proposta de distribució territorial i els criteris de repartiment dels crèdits gestionats per comunitats autònomes derivats del PRTR abans esmentat (component 20). Dins d'estes actuacions està el component C20.I01.P01 «Avaluació i acreditació de les competències adquirides per l'experiència laboral i vies no formals de formació».  
  
L'apartat seté de la Resolució de 21 de juliol sobre la compensació per despeses per als centres seu establix que, «els centres públics que participen en la convocatòria podran ser seu d'una o diverses comissions de família professional»; en conseqüència, veuran incrementades les seues despeses perquè han de facilitar a cada comissió els recursos necessaris per a organitzar i desenvolupar les fases d'assessorament i avaluació de les competències professionals.  
La Direcció General de Formació Professional assignarà fons als centres educatius no universitaris de titularitat pública que intervenen en l'avaluació i l'acreditació de competències per a compensar l'augment de despeses generades a conseqüència d'este procediment.  
Vista la proposta de la directora general de Formació Professional i en exercici de les atribucions conferides pel Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació, resolc:  
  
  
Concedir assignacions econòmiques extraordinàries als centres docents de titularitat pública de la Generalitat, que intervenen en el procediment d'avaluació i acreditació permanent de les competències professionals i que figuren en l'annex I d'esta resolució, dins del Pla de recuperació, transformació i resiliència finançat per la Unió Europea - NextGenerationEU, sobre la base del següent:  
  
  
Primer. Objectiu i àmbit d'aplicació  
Concedir assignacions econòmiques extraordinàries als centres docents de titularitat pública de la Generalitat. Estes assignacions estan destinades a compensar l'augment de despeses generades a conseqüència del procediment convocat mitjançant la Resolució de 21 de juliol de 2021, de la Secretaria Autonòmica d'Educació i Formació Professional, per a l'avaluació i acreditació permanent de les competències professionals adquirides per experiència laboral i vies no formals de formació.  
  
Segon. Finançament  
El finançament de les quantitats assignades als centres públics amb caràcter de despesa extraordinària de funcionament s'abonarà a càrrec del programa pressupostari G01099900GE00000.422M00.22096, del pressupost de l'exercici 2024, de la Direcció General de Formació Professional, adjudicant-se un total de 6.911.000 euros.  
  
  
Tercer. Percepció de les dotacions econòmiques  
El lliurament de l'assignació econòmica es realitzarà per transferència bancària al centre docent per mitjà d'ordre de pagament en ferm, a proposta de la Conselleria d'Educació, Universitats i Ocupació, a càrrec del pressupost anual de l'exercici 2024.  
  
Quart. Òrgan instructor  
La Direcció General de Formació Professional.  
  
Cinqué: Justificació  
1. Els centres justificaran la despesa realitzada d'acord amb l'Ordre de 18 de maig de 1995, de la Conselleria d'Educació i Ciència (DOGV 2526, 09.06.1995), per la qual es regula i s'exercix l'activitat i l'autonomia de la gestió econòmica dels centres docents públics no universitaris de la Comunitat Valenciana.  
El centre guardarà les factures o documents de valor probatori equivalent amb validesa en el tràfic jurídic mercantil o amb eficàcia administrativa de les despeses efectuades per a comprovacions posteriors de la inversió. En cap cas s'haurà de remetre a la Direcció General de Formació Professional ni a l'IVQP la relació de factures o documents relacionats amb les despeses generades.  
2. Tant la dotació percebuda pel centre com les despeses a càrrec seu s'inscriuran en els apartats corresponents de la gestió econòmica en ITACA, referits al programa ACREDITA.  
3. El centre haurà d'invertir la totalitat de la quantitat econòmica que se li assigne exclusivament en el programa ACREDITA per al qual es percep la dotació.  
  
Sisé. Delegació  
Es delega en la persona titular de la direcció general competent en matèria de Formació Professional del sistema educatiu la facultat d'adoptar les mesures oportunes per al compliment i l'aplicació d'esta resolució i també per a resoldre i notificar totes les incidències que es plantegen en la seua interpretació i execució.  
  
Seté. Efectes  
Esta resolució produirà efectes a partir de l'endemà de ser publicada en el Diari Oficial de la Generalitat Valenciana.  
  
València, 23 de maig de 2024.- El conseller d'Educació, Universitats i Ocupació: José Antonio Rovira Jover.